Un agent de pază a fost grav rănit într-un schimb de focuri de armă la reședința din Toronto a rapperului canadian Drake, marți dimineață, a anunțat poliția, fără a confirma dacă vedeta se afla acasă în momentul incidentului, notează Reuters.
Poliția a fost chemată pentru un schimb de focuri de armă la locuința lui Drake în jurul orei 02.00 (06.00 GMT) și, când au ajuns la reședință, ofițerii au găsit un bărbat care a fost rănit prin împușcare, a declarat inspectorul Paul Krawczyk.
„Nu pot confirma dacă Drake era acasă în momentul în care a avut loc incidentul, dar vă pot spune că suntem în contact cu echipa sa și că aceștia cooperează”, a declarat Krawczyk.
Presupusul trăgător a fost văzut și a fugit cu un vehicul, a precizat Krawczyk, adăugând că poliția investighează incidentul și că nu a identificat încă un motiv.
Bărbatul rănit, un agent de securitate care se afla în fața porților conacului, se afla încă la spital în stare gravă, a precizat Krawczyk.